Die ligblou van Somer 2016 | rooi rose Die ligblou van Somer 2016 | rooi rose
Die ligblou van Somer 2016
Ligblou, in al sy skakerings, is 'n gewilde kleurtendens hierdie somer. En waarom nie? Dit is 'n kleur wat kalmte bring en ons almal laat dink aan 'n warm somersdag met die lig wat helderblou vertoon en geen wolk in sig is nie. Die ligte blou van Somer 2016 is 'n sagte blou, 'n sprokiesblou. Deur Susra Matthee & Yasmien Botha. Foto: Greatstock/Jonathan Hordle/Shutterstock: J.S Lee
So, hoe dra jy hierdie kleurtendens stylvol? Die modeguur vanjaar is om swart bykomstighede, of selfs nog meer blou, by jou uitrusting te voeg. Is monokromatiese kombinasies taboe? Glad nie! Solank jy by dieselfde skakering van blou bly, kan jy nie verkeerd gaan nie. Nog 'n opsie is komplimentêre kleure, in hierdie geval is dit geel, en natuurlik tydlose wit.
Indien jou vel 'n donker pigment of dalk donker gelaatstrekke het, is lig blou die ideale kleur vir jou. Speel met minimalistiese uitrustings en rond dit af met moderne bykomstighede. Ligter gelaatstrekke lyk ook mooi in ligte blou skakerings, alhoewel ons beste wenk is om dié kleur met wit of geel bykomstighede te kombineer wat die 'porselein-voorkoms' sal komplimenteer.